钦定古今图书集成/理学汇编/学行典/第012卷 > 《物初论》朱右
## 钦定古今图书集成/理学汇编/学行典/第012卷 > 《物初论》朱右

或问：“天地果有初乎？”曰：“有。”“人物果有初乎？”曰：“有。”“然则
有初必有终。”曰：“恶乎无终？噫，气之大息也，混混沌沌，
冲漠无始，一气既复，阴阳遂判，清浊以分，高下以形，
非天地之初乎。于时万象森罗，已具有初而迹未形
也，天地一阴阳而已，人物固囿于阴阳以生者也。阳
生有六，是谓之《干》；阴生有六，是谓之《坤》。阳生子中，极于午中，乾道立矣。阴生午中，极于子中，坤道成矣。干
坤者，万物之父母也。当一阳初复，二阳既临，阳在地
中，草木生焉。故草木之本皆居下，而末反居上，阳在
下也。三阳既交，四海渐壮，鳞介群生，羽虫次之，故“鱼
鳖身横”，飞鸟两足而昂首，阳未足也。五阳健而决，膏
脂生也，故“兽形近人。”至于六阳既全，乾道始备，人斯
立矣。故人首居上，足固在下，得天地之全气以生者
也。阳以生之，阴以成之，自午至子，为六阴成物之气，
故能全乾坤之德者为圣人。圣人得天地之全气而
尽性践形者也，讵非人物之初乎？然则曷以终？曰：生
长敛藏，一岁之终。滋育消灭，一物之终。非吾所谓终
也。若夫生物屏息，天地无有，斯为终矣。曰：终当奈何？
曰：“有终必有初。”作《物初论》。